stanford-oval/wikipedia huggingface dataset:
วิทยาลัยการแพทย์แผนตะวันออก มหาวิทยาลัยรังสิต
หลักสูตร

คณะการแพทย์แผนตะวันออกจัดตั้งขึ้นเพื่อตอบสนองกระแสความเปลี่ยนแปลงด้านสุขภาพของสังคมไทยและโลก โดยมุ่งเน้นการอนุรักษ์ วิจัย และพัฒนา ไปจนถึงการถ่ายทอดองค์ความรู้ที่มีรากฐานจากภูมิปัญญาด้านการแพทย์แผนไทยและการแพทย์แผนตะวันออก บัณฑิตที่จบหลักสูตรนี้จะเป็นกำลังสำคัญในการสืบทอดและพัฒนาต่อยอดองค์ความรู้ด้านนี้ เพื่อนำไปสู่การสร้างบุคลากรที่มีความรู้ความสามารถในทั้ง 3 ด้าน คือ
เป็นแพทย์แผนไทยที่ทันสมัยโดยมีความรู้ทั้งด้านภูมิปัญญาการแพทย์แผนไทยและแผนตะวันออกผสมผสานกับความรู้ในหลักการตรวจวินิจฉัยโรคของแพทย์แผนปัจจุบัน
เป็นผู้เชี่ยวชาญด้านการพัฒนาสมุนไพรเพื่อส่งออกที่มีความรู้ในเทคโนโลยีขั้นสูงและสามารถปรับใช้องค์ความรู้ในการพัฒนาสมุนไพรไทยอย่างเป็นรูปธรรม
เป็นผู้เชี่ยวชาญด้านการส่งเสริมสุขภาพและความงาม
จุดเด่นและกลยุทธ์สำคัญของหลักสูตร ได้แก่ การเป็นหลักสูตรเดียวในประเทศที่ครอบคลุมเนื้อหาด้านการแพทย์แผนตะวันออก ประกอบด้วย การแพทย์แผนไทยซึ่งประกอบด้วย เวชกรรมไทย เภสัชกรรมไทย การนวดไทย และการแพทย์พื้นบ้านไทย การแพทย์แผนจีน และการแพทย์อายุรเวทของอินเดีย ที่เน้นการอนุรักษ์และพัฒนาอย่างครบวงจร มีการสร้างเครือข่ายความร่วมมือทั้งในระดับประเทศและนานาชาติ มีการสร้างระบบฐานข้อมูลโดยใช้เทคโนโลยีสารสนเทศ มีการบริหารจัดการที่คล่องตัวและมีความยืดหยุ่นสูง และเน้นการให้บริการทางวิชาการแก่สังคม โดยบูรณาการอยู่ในรูปการฝึกอบรม การวิจัย การเรียน การสอน และการเผยแพร่ความรู้ผ่านกิจกรรมทางวิชาการลักษณะต่างๆ เช่นการเรียนรู้จากของจริงที่ โรงงานต้นแบบสกัดสมุนไพรระดับส่งออก (Herbal Medicinal Products Factory) ศูนย์ความงามการแพทย์แผนตะวันออก (Oriental Beauty Center) คลินิกการแพทย์แผนตะวันออก (Oriental Medicine Health Center)
คณะการแพทย์แผนตะวันออกสอนหลักสูตรวิทยาศาสตร์บัณฑิต สาขาการแพทย์แผนตะวันออกซึ่งเป็นหลักสูตรแรกของประเทศไทยที่เน้นการพัฒนาภูมิปัญญาเกี่ยวกับการแพทย์แผนไทย และการแพทย์แผนตะวันออกอื่นๆ ด้วยวิทยาศาสตร์และเทคโนโลยีขั้นสูงอย่างเป็นรูปธรรม เพื่อให้มีความเป็นสากลและเป็นที่ยอมรับในระดับนานาชาติ
อ่านรายละเอียดเพิ่มเติมได้ที่เว็บไซด์คณะการแพทย์แผนตะวันออก www.orientalmedrsu.com[ลิงก์เสีย]
รายละเอียดของวิชาที่เรียน

หลักสูตร 4 ปี จะเริ่มจากเรียนพื้นฐานทางด้านวิทยาศาสตร์ เช่น เคมี ชีวเคมี ชีววิทยา พฤกษศาสตร์ ในปีที่ 1 ในชั้นปีที่ 2 จะเรียนพื้นฐานวิชาชีพในเทอมที่ 1 เช่น สรีรวิทยา เภสัชวิทยา กายวิภาคศาสตร์ และในเทอมที่ 2 และปีที่ 3 ทั้งปี จะเข้าสู่วิชาชีพที่เน้นการเรียนรู้ภูมิปัญญาการแพทย์แผนตะวันออก ประกอบด้วย การแพทย์แผนไทย การแพทย์แผนจีน และการแพทย์อายุรเวท ในวิชาที่เรียนเกี่ยวกับการแพทย์แผนไทยจะประกอบด้วย เวชกรรมไทย เภสัชกรรมไทย การนวดไทย และการแพทย์พื้นบ้านไทย สำหรับการแพทย์แผนจีนจะเรียนเกี่ยวกับการวินิจฉัยและการรักษาด้วยยาสมุนไพรจีน หลักการฝังเข็ม เป็นต้น จะมีการฝึกงานที่คลินิกการแพทย์แผนไทยในช่วงปิดภาคฤดูร้อนของปีที่ 3 ในปีที่ 4 จะเรียนวิชาเกี่ยวกับการพัฒนาภูมิปัญญาด้วยเทคโนโลยีขั้นสูง ประกอบด้วย หลักการผลิตผลิตภัณฑ์สมุนไพรขั้นอุตสาหกรรม เช่น การสกัดสมุนไพรระดับอุตสาหกรรม การพัฒนาผลิตภัณฑ์รูปแบบต่างๆ ไม่ว่าจะเป็น ยาสมุนไพร เครื่องสำอาง อาหารเสริมสุขภาพ เครื่องดื่มและอาหารเพื่อสุขภาพ การควบคุมคุณภาพมาตรฐานสากล การประเมินความปลอดภัย การประเมินประสิทธิผลของผลิตภัณฑ์สมุนไพร รวมถึงเรียนเกี่ยวกับการจดสิทธิบัตร และทรัพย์สินทางปัญญา
นอกจากนี้ ยังมีรายวิชาที่เกี่ยวกับระบบส่งเสริมสุขภาพ เช่น สปา ซึ่งประกอบด้วยการใช้วิธีการทางการแพทย์แผนตะวันออก และวิธีการทางธรรมชาติบำบัดในการดูแลและส่งเสริมสุขภาพและความงามเช่น การนวดชนิดต่างๆ การทรีตเม้นหน้าและตัว (facial and body treatment) การบำบัดด้วยความร้อนและความเย็น (therapeutic heat and cold) ธาราบำบัด (hydrotherapy) คันธบำบัด (aromatherapy) รวมถึงเรื่องเกี่ยวกับโภชนาการ อาหารสมุนไพร และอาหารเสริมสุขภาพ การฝึกสมาธิเป็นต้น
อ่านรายละเอียดเพิ่มเติมได้ที่เว็บไซด์คณะการแพทย์แผนตะวันออก www.orientalmedrsu.com[ลิงก์เสีย]
ทุนการศึกษา

ทุนการศึกษา ดร.อาทิตย์ อุไรรัตน์ เป็นทุนเรียนฟรีตลอดหลักสูตร สำหรับผู้มีสิทธิ์สมัครต้องจบชั้นมัธยมศึกษาตอนปลายสายวิทยาศาสตร์ที่มีเกรดสะสมเฉลี่ย 3.60 ขึ้นไป
ทุนการศึกษา ประสิทธิ์-คุณหญิงพัฒนา เป็นทุนเรียนเสียครึ่งราคา สำหรับผู้มีสิทธิ์สมัครต้องจบชั้นมัธยมศึกษาตอนปลายสายวิทยาศาสตร์ที่มีเกรดสะสมเฉลี่ย 3.0-3.5
ทุนพระราชทานต่างๆ  เป็นทุนเรียนฟรีตลอดหลักสูตร สำหรับผู้มีสิทธิ์สมัครต้องจบชั้นมัธยมศึกษาตอนปลายสายวิทยาศาสตร์
ทุนการศึกษาที่ได้รับการสนับสนุนจากผู้ประกอบการธุรกิจอุตสาหกรรมผลิตสมุนไพร สำหรับผู้มีสิทธิ์สมัครต้องจบชั้นมัธยมศึกษาตอนปลายสายวิทยาศาสตร์ที่มีผลการเรียนดี
สถาบันวิจัยคณะการแพทย์แผนตะวันออก

ศูนย์วิจัยเพื่อการพัฒนาวิธีการรักษาโรคแบบองค์รวม (ด้วยหลักการแพทย์แผนไทยและแผนตะวันออกผสมผสานกับการแพทย์แผนปัจจุบัน)
ศูนย์วิจัยเพื่อพัฒนาผลิตภัณฑ์สมุนไพรระดับส่งออก
ศูนย์วิจัยเพื่อส่งเสริมสุขภาพและความงาม
ศูนย์วิจัยทรัพย์สินทางปัญญาด้านสมุนไพร
งานบริการทางด้านสุขภาพคณะการแพทย์แผนตะวันออก

วิทยาลัยการแพทย์แผนตะวันออก มหาวิทยาลัยรังสิตเปิดบริการคลินิกและศูนย์ความงามการแพทย์แผนตะวันออก โดยทีมคณาจารย์แพทย์แผนตะวันออกที่มีความเชี่ยวชาญและประสบการณ์สูง ตั้งแต่ พ.ศ. 2547 เป็นต้นมา ณ คณะการแพทย์แผนตะวันออก ชั้นล่าง อาคารหอสมุด มหาวิทยาลัยรังสิต เมืองเอก เพื่อเปิดโอกาสให้ประชาชนได้รับบริการสุขภาพโดยหลักการแพทย์แผนไทย และการแพทย์แผนจีนที่มีคุณภาพ และเป็นการฝึกประสบการณ์ในการบริการสุขภาพของนักศึกษาของคณะฯ ดังนี้
คลินิกการแพทย์แผนไทย เปิดให้บริการ จันทร์-ศุกร์ เวลา 9.00-17.00 น. โดยตรวจวินิจฉัยโรคฟรี (ไม่รวมค่ายา) ให้การรักษาโรคโดยหลักการแพทย์แผนไทยที่ครบถ้วนโดยผสมผสานการใช้ยาแผนไทยที่ดีมีมาตรฐาน และการนวดไทย มียาแผนไทยที่พัฒนาแล้ว 85 ตำรับ สำหรับการรักษา 33 อาการโรค เช่น หอบหืด ภูมิแพ้ ปวดศีรษะ ไมเกรน ปวดประจำเดือน ประจำเดือนมาไม่ปกติ หวัดเรื้อรัง โรคทางผิวหนังเรื้อรัง เบาหวาน ความดันโลหิตสูง ความอ้วน ฯลฯ
โทร. 0-2997-2222-30 ต่อ 3280
คลินิกหัตถเวชกรรมไทย จะเปิดให้บริการจันทร์-ศุกร์ เวลา 9.00-17.00 น. ให้บริการรักษาโรคโดยหลักการนวดไทย เช่น โรคปวดตามส่วนต่างๆ ของร่างกาย ปวดศีรษะไมเกรน ปวดต้นคอ คอตกหมอน ปวดกล้ามเนื้อบ่า, หลังและไหล่ ยกแขนไม่ขึ้น ชาตามปลายนิ้ว ปวดหลัง ยอกหลัง ปวดเอว ปวดสะโพก ปวดขา เข่าเสื่อม ตะคริว โรคที่เกี่ยวกับข้อเท้า อัมพฤกษ์ ฯลฯ
โทร. 0-2997-2222-30 ต่อ 3280
คลินิกฝังเข็ม ให้บริการการแบบแพทย์แผนจีนคือการฝังเข็ม โดยทีมคณาจารย์ของคณะฯ ที่นำโดย อาจารย์ นพ.ภาสกิจ วัณนาวิบูล และทีมอาจารย์ผู้เชี่ยวชาญด้านฝังเข็ม โดยเน้นการรักษาโรคปวดเรื้อรัง ปวดไมเกรน ปวดหลัง ปวดเอว โรคเครียด อัมพฤกษ์ อัมพาต สำหรับเวลาเปิดทำการคือ วันพุธ เวลา 9.00-12.00 น. ผู้สนใจติดต่อได้ที่เบอร์โทร 02-9972200-30 ต่อ 3280
ศูนย์ความงามและส่งเสริมสุขภาพการแพทย์แผนตะวันออก (Oriental Beauty Center) เน้นการบริการสุขภาพด้านการส่งเสริมสุขภาพและความงามด้วยผลิตภัณฑ์สมุนไพรไทยที่พัฒนาโดยคณะการแพทย์แผนตะวันออก จำนวน 200 ชนิด มีทั้งชนิดรับประทานเพื่อสุขภาพชุดอายุวัฒนะ เครื่องสำอางชุดรังไหมไฮเท็ค ผลิตภัณฑ์บำรุงผิวต่างๆ และยังมีบริการทรีทเม้นใบหน้าด้วยเมนูที่หลากหลาย ผู้สนใจติดต่อได้ที่เบอร์โทร 02-9972200-30 ต่อ 3279
อ่านรายละเอียดเพิ่มเติมได้ที่เว็บไซด์คณะการแพทย์แผนตะวันออก www.orientalmedrsu.com[ลิงก์เสีย]
แหล่งข้อมูลอื่น

มหาวิทยาลัยรังสิต เก็บถาวร 2012-06-30 ที่ เวย์แบ็กแมชชีน
คณะการแพทย์แผนตะวันออก มหาวิทยาลัยรังสิต[ลิงก์เสีย]
| ด ค กมหาวิทยาลัยรังสิต |
| --- | --- | --- |
| คณะ | พยาบาลศาสตร์ • วิทยาศาสตร์ • กายภาพบำบัดและเวชศาสตร์การกีฬา • เทคนิคการแพทย์ • ทัศนมาตรศาสตร์ • รังสีเทคนิค • ศิลปศาสตร์ • นิติศาสตร์ • รัฐศาสตร์ • สถาปัตยกรรมศาสตร์ • ดิจิทัลอาร์ต • นวัตกรรมเกษตร • เทคโนโลยีอาหาร • เทคโนโลยีชีวภาพ •  บริหารธุรกิจ • บัญชี • เศรษฐศาสตร์ |  |
| วิทยาลัย | วิทยาลัยแพทยศาสตร์ • วิทยาลัยทันตแพทยศาสตร์ • วิทยาลัยเภสัชศาสตร์ • วิทยาลัยการแพทย์แผนตะวันออก • วิทยาลัยวิศวกรรมชีวการแพทย์ • วิทยาลัยนิเทศศาสตร์ • วิทยาลัยนวัตกรรมสังคม • วิทยาลัยครูสุริยเทพ • วิทยาลัยรัฐกิจ • วิทยาลัยดนตรี • วิทยาลัยการออกแบบ • วิทยาลัยวิศวกรรมศาสตร์ • วิทยาลัยนวัตกรรมดิจิทัลและเทคโนโลยีสารสนเทศ • วิทยาลัยนวัตกรรมเกษตร เทคโนโลยีชีวภาพ และอาหาร • วิทยาลัยการท่องเที่ยวและการบริการ • บัณฑิตวิทยาลัย • วิทยาลัยนานาชาติ • วิทยาลัยนานาชาติจีน |  |
| สถาบัน | สถาบันภาษาอังกฤษ • สถาบันเจนเอด • สถาบันรัฐประศาสนศาสตร์ • สถาบันการทูตและการต่างประเทศ • สถาบันอาชญาวิทยาและการบริหารงานยุติธรรม • สถาบันการบิน • สถาบันการวิเคราะห์ข้อมูล |  |
| โรงเรียน | โรงเรียนสาธิตแห่งมหาวิทยาลัยรังสิต • โรงเรียนสาธิตแห่งมหาวิทยาลัยรังสิต เชียงใหม่ • โรงเรียนนานาชาติ บริติช ภูเก็ต |  |
| อื่น ๆ | มหาวิทยาลัยรังสิตไซเบอร์ • โรงพยาบาลอาร์เอสยูอินเตอร์เนชั่นแนล • สถาบันสุขภาพเด็กแห่งชาติมหาราชินี • สโมสรฟุตบอลมหาวิทยาลัยรังสิต • สโมสรฟุตบอลดิไอคอน อาร์เอสยู |  |
หมวดหมู่ • โครงการ • สถานีย่อย
| ด ค กรายชื่อโรงเรียนการแพทย์แผนไทยในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร • มหาสารคาม • รามคำแหง • สุโขทัยธรรมาธิราช |  |
| สถาบันอุดมศึกษา  ในกำกับของรัฐ | ทักษิณ • ธรรมศาสตร์ • บูรพา • พะเยา • มหิดล • แม่ฟ้าหลวง • สงขลานครินทร์ |  |
| มหาวิทยาลัยราชภัฏ | เชียงราย • บ้านสมเด็จเจ้าพระยา • หมู่บ้านจอมบึง • สวนสุนันทา • สุรินทร์ • อุดรธานี • อุบลราชธานี |  |
| มหาวิทยาลัย  เทคโนโลยีราชมงคล | ธัญบุรี • ศรีวิชัย • อีสาน |  |
| สถาบันอุดมศึกษาเอกชน | รังสิต |  |
| วิทยาลัยในสังกัด คณะสาธารณสุขศาสตร์และสหเวชศาสตร์ สถาบันพระบรมราชชนก | วิทยาลัยการสาธารณสุขสิรินธร (ชลบุรี) • วิทยาลัยการสาธารณสุขสิรินธร (พิษณุโลก) • วิทยาลัยการสาธารณสุขสิรินธร (ยะลา) |  |
รายชื่อ • หมวดหมู่ • โครงการ • สถานีย่อย
พระมหาพิชัยมงกุฎ

| พระมหาพิชัยมงกุฎ |
| --- | --- |
 พระมหาพิชัยมงกุฎประดิษฐานบนพานแว่นฟ้า
ตราสัญลักษณ์

รายละเอียด
สำหรับ:  ไทย  ไทย
ผลิตเมื่อ: พ.ศ. 2325
ผู้ครอบครอง: พระมหากษัตริย์ไทย
น้ำหนักสุทธิ: 7.3 กิโลกรัม
วัตถุดิบหลัก: ทองคำลงยาบริสุทธิ์
อัญมณีสำคัญ: พระมหาวิเชียรมณี
ซุ้มเฉลิมพระเกียรติในงานฉลองสิริราชสมบัติครบ 60 ปี พุทธศักราช 2549 แสดงภาพจำลองพระมหาพิชัยมงกุฎ
พระมหาพิชัยมงกุฎ เป็นหนึ่งในห้าของเครื่องเบญจราชกกุธภัณฑ์ อันเป็นเครื่องทรงในพระมหากษัตริย์แห่งพระราชอาณาจักรสยามตั้งแต่สมัยโบราณ จนถึงปัจจุบัน
ประวัติ

เครื่องประดับพระเศียรองค์แรก สร้างขึ้นในรัชกาลที่ 1 ในปีพุทธศักราช 2325 ทำด้วยทองคำลงยาบริสุทธิ์ ประดับเพชร เฉพาะองค์พระมหามงกุฎ ไม่รวมพระกรรเจียกจอน สูง 51 ซ.ม. ถ้ารวมพระกรรเจียกจอนสูง 66 ซ.ม. มีน้ำหนักถึง 7.3 กิโลกรัม ที่ยอดประดับเพชรเม็ดใหญ่ ซึ่งรัชกาลที่ 4 ได้ทรงพระกรุณาโปรดเกล้าโปรดกระหม่อมให้หามาจากเมืองกัลกัตตา ประเทศอินเดีย มาประดับที่ยอดพระมหามงกุฎ พระราชทานนามเพชรเม็ดนั้นว่า "พระมหาวิเชียรมณี"
สถาบันการศึกษาที่ใช้พระมหามงกุฎเป็นสัญลักษณ์

การใช้พระมหามงกุฎหรือพระมหาพิชัยมงกุฎ เป็นเครื่องหมายประจำสถาบันการศึกษานั้น ต้องได้รับพระบรมราชานุญาตจากพระบาทสมเด็จพระเจ้าอยู่หัว ปัจจุบัน มีสถาบันการศึกษาที่ใช้พระมหามงกุฎหรือพระมหาพิชัยมงกุฎดังนี้
สถาบันการศึกษาที่ใช้พระมหามงกุฎเป็นสัญลักษณ์ > สถาบันอุดมศึกษา

จุฬาลงกรณ์มหาวิทยาลัย หมายถึง พระมหามงกุฎถอดพระจอน ในนัยยะของพระเกี้ยว พิจิตรเรขาประจำพระองค์พระบาทสมเด็จพระจุลจอมเกล้าเจ้าอยู่หัว
มหาวิทยาลัยมหาจุฬาลงกรณราชวิทยาลัย หมายถึง พระมหามงกุฎถอดจอน ในนัยยะของพระเกี้ยวพิจิตรเรขาประจำพระองค์พระบาทสมเด็จพระจุลจอมเกล้าเจ้าอยู่หัว เบื้องหลังพระมหามงกุฎ ประกอบด้วยพระธรรมจักร แสดงถึงอุดมการณ์ทางการศึกษาตามพระราชปณิธานของพระบาทสมเด็จพระจุลจอมเกล้าเจ้าอยู่หัว ซึ่งพระองค์ทรงหมายให้สถาปนาขึ้นเพื่อเป็นสถาบันศึกษาพระไตรปิฎกและวิชาการชั้นสูงสำหรับพระภิกษุสงฆ์
มหาวิทยาลัยมหิดล
สถาบันเทคโนโลยีพระจอมเกล้าเจ้าคุณทหารลาดกระบัง
มหาวิทยาลัยเทคโนโลยีพระจอมเกล้าพระนครเหนือ
มหาวิทยาลัยเทคโนโลยีพระจอมเกล้าธนบุรี
มหาวิทยาลัยเทคโนโลยีราชมงคล
มหาวิทยาลัยทักษิณ
มหาวิทยาลัยสงขลานครินทร์
วิทยาลัยแพทยศาสตร์พระมงกุฎเกล้า
สถาบันการพยาบาลศรีสวรินทิรา สภากาชาดไทย
โรงเรียนนายเรืออากาศนวมินทกษัตริยาธิราช
สถาบันการศึกษาที่ใช้พระมหามงกุฎเป็นสัญลักษณ์ > โรงเรียน

โรงเรียนจิตรลดา
โรงเรียนจิตรลดา (สายวิชาชีพ)
โรงเรียนดอนเมืองทหารอากาศบำรุง
โรงเรียนชัยภูมิภักดีชุมพล
โรงเรียนพรตพิทยพยัต
โรงเรียนนวมินทราชินูทิศ เตรียมอุดมศึกษาน้อมเกล้า
โรงเรียนนวมินทราชูทิศ กรุงเทพมหานคร
โรงเรียนนวมินทราชูทิศ พายัพ
โรงเรียนนวมินทราชูทิศ มัชฌิม
โรงเรียนนวมินทราชูทิศ อีสาน
โรงเรียนนวมินทราชูทิศ ทักษิณ
วิทยาลัยการอาชีพนวมินทราชูทิศ
โรงเรียนมัธยมวัดมกุฏกษัตริย์
โรงเรียนราชวินิต
โรงเรียนราชวินิต มัธยม
โรงเรียนราชวินิตบางเขน
โรงเรียนราชวินิตบางแก้ว ในพระบรมราชูปถัมภ์
โรงเรียนราชวินิตบางแคปานขำ
โรงเรียนราชวินิตสุวรรณภูมิ
โรงเรียนศรีพฤฒา
โรงเรียนสารวิทยา
โรงเรียนวัดราชโอรส
โรงเรียนราชประชานุเคราะห์ ในพระบรมราชูปถัมภ์ทุกแห่ง
โรงเรียนราชประชาสมาสัย ฝ่ายมัธยม รัชดาภิเษก ในพระบรมราชูปถัมภ์
โรงเรียนเบญจมราชูทิศ นครศรีธรรมราช
โรงเรียนปิยะมหาราชาลัย
โรงเรียนวังไกลกังวล ในพระบรมราชูปถัมภ์
โรงเรียนเบ็ญจะมะมหาราช
โรงเรียนร่มเกล้า
โรงเรียนวิเชียรมาตุ
โรงเรียนศรียานุสรณ์
โรงเรียนเทพมงคลรังษี ในพระสังฆราชูปถัมภ์ สมเด็จพระญาณสังวร สมเด็จพระสังฆราช สกลมหาสังฆปริณายก
โรงเรียนสุรศักดิ์มนตรี
โรงเรียนฤทธิยะวรรณาลัย
โรงเรียนฤทธิยะวรรณาลัย ๒
โรงเรียนสายปัญญารังสิต
โรงเรียนมอ.วิทยานุสรณ์ สุราษฎร์ธานี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พระมหาพิชัยมงกุฎ
ข้อมูลเครื่องราชกกุธภัณฑ์จากราชบัณฑิตยสถาน เก็บถาวร 2012-07-14 ที่ เวย์แบ็กแมชชีน
| ด ค กเครื่องราชกกุธภัณฑ์ไทย |
| --- | --- |
 นพปฎลมหาเศวตฉัตร  พระมหาพิชัยมงกุฎ  พระแสงขรรค์ชัยศรี  ธารพระกร  วาลวีชนี  ฉลองพระบาทเชิงงอน 
พระมหาพิชัยมงกุฎจำลองมาจากตราประจำพระบาทสมเด็จพระปรเมนทรรามาธิบดีศรีสินทรมหาวชิราลงกรณฯ พระวชิรเกล้าเจ้าอยู่หัว
เคอร์บี

| เคอร์บี |
| --- | --- |
ตัวละครใน เคอร์บี ซีรีส์
ปรากฏครั้งแรก: เคอร์บีส์ดรีมแลนด์ (1992)
ปรากฏครั้งสุดท้าย: ซูเปอร์เคอร์บีแคลช (2019)
สร้างโดย: มาซาฮิโระ ซากูไร
ออกแบบโดย: มาซาฮิโระ ซากูไร ชิเงรุ มิยาโมโตะ ซาโตรุ อิวาตะ
ให้เสียงโดย: มายูมิ ทานากะ (1993) ทาเอโกะ คาวาตะ (1994) มากิโกะ โอโมโตะ (1999–ปัจจุบัน)
ข้อมูลตัวละครในเรื่อง
เผ่าพันธุ์: 'เคอร์บี' (ดูข้างล่าง)
เพศ: ชาย (อังกฤษ) ไม่ทราบ (ญี่ปุ่น)
เคอร์บี (ญี่ปุ่น: カービィ; โรมาจิ: Kābī; อังกฤษ: Kirby) เป็นตัวเอกในเคอร์บี ซีรีส์ ซึ่งเป็นซีรีส์วิดีโอเกมของนินเท็นโดกับฮาลแลบบราโทรี (HAL Laboratory) ถือเป็นหนึ่งในสัญลักษณ์ที่รู้จักกันมากที่สุดของนินเท็นโด มีรูปร่างเป็นวงกลม และมีความสามารถในการคัดลอกพลังของฝ่ายตรงข้าม เขาปรากฏตัวครั้งแรกในเกม เคอร์บีสดรีมแลนด์ สำหรับเกมบอยใน ค.ศ. 1992 ในตอนที่มีการพัฒนาเกมโดยมาซาฮิโระ ซากูไร ตอนที่เขาอายุ 19 ปี ได้มีการจำหน่ายเกมกว่า 20 เกม ตั้งแต่เกมแอ็กชันแพลตฟอร์มจนถึงเกมปริศนา, แข่งรถ และแม้แต่พินบอล เขาปรากฏตัวเป็นนักสู้ในเกม ซูเปอร์สแมชบราเธอส์ ทั้งหมด และมีซีรีส์อนิเมะกับมังงะของตนเอง
เคอร์บีเป็นที่รู้จักจากความสามารถในการดูดวัตถุและสิ่งมีชีวิตเพื่อนำทักษะมาใช้งาน เช่นเดียวกันกับการทำให้ตนเองลอยโดยการขยายร่างกาย เขาใช้ความสามารถนี้ไปช่วยเหลือหลายดินแดน ซึ่งรวมไปถึงดาวป็อปสตาร์ (Planet Popstar) บ้านเกิดของเขา จากกองทัพอันชั่วร้ายและศัตรู ได้แก่ ดาร์กแมตเทอร์ หรือไนต์แมร์ ในการผจญภัยหลายครั้ง เขามักพบกับคิงเดเดเดจอมตะกละ กับเมตาไนต์ ผู้ลึกลับ คู่ปรับของเขา ถึงแม้ว่าเมตาไนต์จะถือเป็นฮีโรในบางเกม เคอร์บีถูกกล่าวว่าเป็นหนึ่งในตัวละครวิดีโอเกมที่กลายเป็นตำนานตลอดกาลโดย PC World ในภาพลักษณ์ทั่วไป เคอร์บีถูกมองเป็นสิ่งมีชีวิตที่ร่าเริง, ไร้เดียงสา และรักอาหาร แต่ตอนเผชิญกับอันตราย เขาจะไม่มีความกลัว, กล้าหาญ และฉลาด
ดูเพิ่ม

รายชื่อตัวละครในเคอร์บี
แหล่งข้อมูลอื่น

Kirby's Official U.S. homepage
Kirby on Play.Nintendo.com
The Evolution of Kirby
| ด ค กซีรีส์ เคอร์บี |
| --- | --- |
 นินเท็นโด  ฮาลแล็บบราโทรี 
ซีรีส์หลัก:  เคอร์บีส์ดรีมแลนด์  แอดเวนเจอร์  ดรีมแลนด์ 2  ซูเปอร์สตาร์  ดรีมแลนด์ 3  64: เดอะคริสตัลชาร์ดส  ดิอเมซิงมิรอร์  สควีกสควอด  รีเทิร์นทูดรีมแลนด์  ทริปเปิลดีลักซ์  แพลเน็ตโรโบบอต  สตาร์แอลลายส์ 
เกมเลื่อนข้าง:  แคนวาสเคิร์ส  เอปิกยาร์น เอ็กซ์ตราเอปิกยาร์น  แมสแอทแทค  เรนโบว์เคิร์ส 
ภาคแยก:  พินบอลแลนด์  ดรีมคอร์ส  แอวะแลนช์  บล็อกบอล  สตาร์สแต็กเกอร์  ทิลต์ 'เอ็น' ทัมเบิล  แอร์ไรด์  แบตเทิลรอยัล  ไฟเตอร์ส 2 
รีเมคและชุดสะสม:  ไนต์แมร์อินดรีมแลนด์  ซูเปอร์สตาร์อัลตรา  ดรีมคอลเลกชัน 
ตัวละคร:  เคอร์บี  คิงเดเดเด  เมตาไนต์ 
สื่อ:  เคอร์บี: ไรต์แบคแอตยา! ตอน 
เกี่ยวข้อง:  มากิโกะ โอโมโตะ  มาซาฮิโระ ซากูไร  ซาโตรุ อิวาตะ  ชิเงรุ มิยาโมโตะ  ชินยะ คุมาซากิ  ซูเปอร์สแมชบราเธอส์  ซูเปอร์มาริโอเมกเกอร์
ตระกูลภาษาชูคอตโก-คัมชัตกัน

| ตระกูลภาษาชูคอตโก-คัมชัตกัน |
| --- | --- |
ชุกชี-คัมชัตกัน, ลูโอราเวตลัน
ภูมิภาค:: รัสเซียตะวันออกไกล
การจําแนกทางภาษาศาสตร์:: หนึ่งในตระกูลภาษาหลักของโลก
ภาษาดั้งเดิม:: ภาษาชูคอตโก-คัมชัตกันดั้งเดิม
กลุ่มย่อย::   ชูคอต (กลุ่มภาษา)  คัมชัตกัน  
กลอตโตลอก:: chuk1271
การกระจายตัวของผู้พูดภาษาตระกูลชูคอตโก-คัมชัตกัน (สีแดง) ในคริสต์ศตวรรษที่ 17 (เส้นแรเงา; ประมาณการ) และในช่วงหลังของคริสต์ศตวรรษที่ 20 (สีทึบ)
ตระกูลภาษาชูคอตโก-คัมชัตกัน (อังกฤษ: Chukotko-Kamchatkan languages) หรือ ชุกชี–คัมชัตกัน (อังกฤษ: Chukchi-Kamchatkan) หรือรู้จักกันในอดีตด้วยชื่อ ลูโอราเวตลัน (อังกฤษ: Luorawetlan; Luoravetlan) เป็นตระกูลภาษาที่ตั้งอยู่ในบริเวณตะวันออกเฉียงเหนือสุดของไซบีเรีย ผู้พูดโดยทั่วไปคือคนพื้นเมืองที่มีลักษณะเป็นคนเก็บของป่าล่าสัตว์และคนเลี้ยงกวางเรนเดียร์ ตระกูลภาษาชูคอตโก-คัมชัตเป็นตระกูลภาษาที่ใกล้สูญ โดยเฉพาะอย่างยิ่งกลุ่มภาษาคัมชัต ที่ซึ่งเป็นกลุ่มภาษาที่ใกล้จะสูญมากที่สุด โดยมีเพียงภาษาอิเทลเมนตะวันตกเท่านั้นที่ยังคงมีผู้พูดอยู่ แต่ทว่ามีจำนวนผู้พูดน้อยกว่าร้อยคนเท่านั้น อย่างไรก็ดี กลุ่มภาษาชูคอตนั้นมีผู้พูดเหลืออยู่เกือบ 7,000 คน (ณ ปี 2010 ส่วนใหญ่เป็นผู้พูดภาษาชูคอต)
แผนภูมิตระกูลภาษาของตระกูลภาษาชูคอตโก-คัมชัตกัน
ในขณะที่ตระกูลภาษานี้ในบางครั้งจะถูกจัดกลุ่มตามแบบลักษณ์ภาษาและภูมิศาสตร์ได้เป็นกลุ่มภาษาไซบีเรียโบราณ (Paleosiberian languages) แล้ว แต่ทว่าชนชาติที่เป็นผู้พูดตระกูลภาษานี้ไม่มีความสัมพันธ์ทางพันธุกรรมภายนอกที่ได้รับการยอมรับอย่างกว้างขวางว่าได้รับการพิสูจน์แล้วกับชนชาติอื่น ๆ ที่พูดภาษาในกลุ่มภาษาไซบีเรียโบราณเลยแม้แต่อย่างใด ข้อเสนอที่ได้รับความนิยมมากที่สุด ได้แก่ การเชื่อมโยงกับตระกูลภาษาเอสกิโม–อะลิวต์
กลุ่มภาษา

ตระกูลภาษาชูคอตโก-คัมชัตกันประกอบด้วยกลุ่มภาษาย่อยที่มีความเกี่ยวข้องกันในระยะไกล 2 กลุ่มคือกลุ่มภาษาชูคอตและกลุ่มภาษาคัมชัตกัน โดยนักวิชาการจำแนกได้ว่ากลุ่มภาษาชูคอตมี 3 ถึง 5 ภาษา ในขณะที่กลุ่มภาษาคัมชัตกันที่ยังคงเหลืออยู่เพียงภาษาเดียวคือภาษาอิเทลเมน
ความสัมพันธ์ระหว่างกลุ่มภาษาชูคอตกับภาษาอิเทลเมนนั้นยังห่างไกลมาก และนักวิชาการก็ยอมรับเพียงบางส่วนเท่านั้น
ภาษาในตระกูลภาษาชูคอตโก-คัมชัตกันทุกภาษาอยู่ภายใต้แรงกดดันจากภาษารัสเซีย ผู้พูดเกือบทั้งหมดเป็นผู้พูดสองภาษาโดยมีภาษารัสเซียเป็นภาษาที่สอง และมีสมาชิกกลุ่มชาติพันธุ์เที่เกี่ยวข้องกับภาษาเพียงไม่กี่คนที่เกิดหลังปีคริสต์ศักราช 1970 พูดภาษาอื่นนอกจากภาษารัสเซีย
การจำแนกกลุ่มภาษาย่อยที่ได้รับการยอมรับคือ
ตระกูลภาษาชูคอตโก-คัมชัตกัน
กลุ่มภาษาคัมชัตกัน
คัมชาดัลใต้ †
คัมชาดัลตะวันออก †
อิเทิลเมน (คัมชาดัลตะวันตก)
กลุ่มภาษาชูคอต
ชูคอต
กอร์ยัก
อะลยูตอร์ (Alyutor)
เกเรก †
แหล่งอ้างอิง

↑  Nordhoff, Sebastian; Hammarström, Harald; Forkel, Robert; Haspelmath, Martin, บ.ก. (2013). "Chukotko-Kamchatkan". Glottolog 2.2. Leipzig: Max Planck Institute for Evolutionary Anthropology.
↑  "Russian National Census". คลังข้อมูลเก่าเก็บจากแหล่งเดิมเมื่อ 6 October 2021. สืบค้นเมื่อ 27 August 2024.
↑  การสำรวจสำมะโนประชากรรัสเซียเมื่อปีคริสต์ศักราช 2010; ดูเพิ่มเติม ลักษณะประชากรศาสตร์ของไซบีเรีย
แหล่งข้อมูลอื่น

นิยามแบบพจนานุกรมของ Appendix:Proto-Chukotko-Kamchatkan reconstructions ที่วิกิพจนานุกรม
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  เช็กเกีย
ภาคภูมิ ร่มไทรทอง

| ภาคภูมิ ร่มไทรทอง |
| --- | --- |
ภาคภูมิในเดือนมีนาคม 2567
เกิด: 5 มกราคม พ.ศ. 2535 (33 ปี) จังหวัดกาฬสินธุ์ ประเทศไทย
ศิษย์เก่า: มหาวิทยาลัยธรรมศาสตร์
อาชีพ:  นักแสดง  นักร้อง  นายแบบ 
ปีปฏิบัติงาน: พ.ศ. 2559–ปัจจุบัน
ตัวแทน: Be On Cloud
ผลงานเด่น: คินน์พอร์ช (2565)
ส่วนสูง: 183 cm (6 ft 0 in)
ภาคภูมิ ร่มไทรทอง (เกิด 5 มกราคม พ.ศ. 2535) ชื่อเล่น มาย เป็นนักแสดง นักร้อง และนายแบบชาวไทย เป็นที่รู้จักจากละครเรื่อง คินน์พอร์ช (2565) ปัจจุบันสังกัดค่าย Be On Cloud และเป็นผู้บริหารค่ายเพลง Be On Cloud Music
ประวัติและการศึกษา

มาย ภาคภูมิ เป็นชาวจังหวัดกาฬสินธุ์ เกิดเมื่อวันที่ 5 มกราคม พ.ศ. 2535 จบการศึกษาระดับมัธยมศึกษาจากโรงเรียนสาธิตมหาวิทยาลัยมหาสารคาม (ฝ่ายมัธยม) และโรงเรียนเตรียมอุดมศึกษา ในปี 2560 เขาสำเร็จการศึกษาระดับปริญญาตรีจากคณะวารสารศาสตร์และสื่อสารมวลชน มหาวิทยาลัยธรรมศาสตร์
อาชีพ

ภาคภูมิเริ่มเป็นที่รู้จักจากการเวที TU Sexy Boy เป็นดีเจให้กับคลื่นวิทยุ PYNK 98 FM และมีผลงานเพลงภายใต้สังกัดลัสเตอร์เอ็นเตอร์เทนเม้นท์
ในปี 2561 ภาคภูมิได้รับบท ปูน ในละครเรื่อง ขมิ้นกับปูน ออกอากาศบนไลน์ทีวี ในปี 2563 เขาได้แสดงภาพยนตร์สั้นเรื่อง Ladytwenty และในปี 2565 ภาคภูมิได้รับเลือกให้รับบทบาทนำในละครเรื่อง คินน์พอร์ช ออกอากาศทางช่องวัน 31
พ.ศ. 2566 ภาคภูมิได้ร่วมเข้าชมแฟชั่นโชว์ดิออร์ Winter Fashion Show 2023 ที่ปารีส ประเทศฝรั่งเศส ในปีเดียวกันได้กลับมาร่วมงานแสดงกับ ณัฐวิญญ์ วัฒนกิติพัฒน์ อีกครั้งในภาพยนตร์เรื่อง แมนสรวง
ผลงาน > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2563 | Ladytwenty | มาย (EP.10) | บทบาทหลัก (ภาพยนตร์สั้น) |
| 2566 | แมนสรวง | ฉัตร |  |
ผลงาน > ละครโทรทัศน์

| ปี | เรื่อง | บทบาท | หมายเหตุ | ช่องออกอากาศ |
| --- | --- | --- | --- | --- |
| 2561 | ขมิ้นรักกับปูน | ปูน | บทบาทหลัก | ไลน์ทีวี |
| 2565 | คินน์พอร์ช | คินน์ อนาคินน์ ธีรปัญญากูร | บทบาทหลัก | ช่องวัน 31, อ้ายฉีอี้ |
ผลงาน > มิวสิกวิดีโอ

| ปี | เพลง | ศิลปิน | อ้างอิง |
| --- | --- | --- | --- |
| 2561 | พะวง | พริกไทย |  |
| 2562 | ไม่รู้สึก | โอบ โอบขวัญ |  |
|  | แค่ของเลียนแบบ | น้ำ กัญญ์กุลณัช |  |
| 2563 | เพื่อนเล่น | Mine |  |
| 2563 | เสก | Jodai x พริกไทย |  |
| 2567 | เหลือแค่ลืม | KLEAR |  |
ผลงานเพลง

| ปี | เพลง | หมายเหตุ | อ้างอิง |
| --- | --- | --- | --- |
| 2559 | ไม่อยากเห็นเธอเป็นแบบนี้ (Just enough) | ซิงเกิล |  |
| 2560 | ในความฝัน (ในของขวัญ) (Dream) | ซิงเกิล |  |
| 2561 | อย่าถามเวลากับนาฬิกาที่หยุดเดิน | ซิงเกิล |  |
แหล่งข้อมูลอื่น

ภาคภูมิ ร่มไทรทอง ที่อินสตาแกรม
ภาคภูมิ ร่มไทรทอง ที่อินเทอร์เน็ตมูวีเดตาเบส
บุญสิริ เทพาคำ

| บุญสิริ เทพาคำ |
| --- | --- |

สมาชิกสภาผู้แทนราษฎรจังหวัดแม่ฮ่องสอน
ดำรงตำแหน่ง 15 พฤศจิกายน พ.ศ. 2476 – 9 ธันวาคม พ.ศ. 2480   (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช กรุณาใช้ แม่แบบ:Age in years and days หากใช้ปีคริสต์ศักราช )
ถัดไป: บุญเท่ง ทองสวัสดิ์
 
ข้อมูลส่วนบุคคล
เกิด: 10 มกราคม พ.ศ. 2446
เสียชีวิต: 17 พฤษภาคม พ.ศ. 2525 (79 ปี) จังหวัดลำพูน ประเทศไทย

บุญสิริ เทพาคำ (10 มกราคม พ.ศ. 2446 - 17 พฤษภาคม พ.ศ. 2525) อดีตข้าราชการพลเรือนกระทรวงวังได้รับยศเป็นรองเสวกตรี อดีตสมาชิกสภาผู้แทนราษฎรจังหวัดแม่ฮ่องสอนคนแรก อดีตข้าราชการทูตเมืองเชียงตุง รัฐฉาน ประเทศเมียนมา(พม่า) อดีตพาณิชย์จังหวัดแม่ฮ่องสอน และอดีตพาณิชย์จังหวัดนครสวรรค์
ประวัติ

บุญสิริ เทพาคำ เกิดวันเสาร์ที่10 มกราคม พ.ศ. 2446 บุตรของพระยาอภิบาลบุปผา (สมบุญ เทพาคำ) กับนางบุญปั๋น เทพาคำ ชาวจังหวัดลำพูนและเป็นหลานของพระเทพาธิบดี (ทองคำ เทพาคำ บุตรของพระพิชัยเสนาบุตรของเจ้าพระยานิกรบดินทร์  =โต กัลยาณมิตรบุตรของหลวงพิชัยวารี = มั่ง แซ่อึ้ง) กับนางพลูจีบ ท่านได้ติดตามบิดามาเรียนแพทย์ที่กรุงเทพและรับราชการในกระทรวงวัง มีน้องร่วมมารดาอีก 2 คน คือสมศักดิ์ เทพาคำ และ สังวาลย์ (เทพาคำ) นันทขว้าง
งานการเมือง

บุญสิริ เทพาคำเปิดคลินิกที่อำเภอแม่สะเรียง จังหวัดแม่ฮ่องสอนกระทั่งประเทศไทยมีการเลือกตั้งสมาชิกสภาผู้แทนราษฎรครั้งแรก วันพุธที่ 15 พฤศจิกายน พ.ศ. 2476 ได้รับการสนับสนุนจากประชาชนในพื้นทึ่ให้ลงสมัครและได้รับการเลือกตั้งเป็นสมาชิกสภาผู้แทนราษฎร  เมื่อถึงวาระการเลือกตั้งสมัยที่ 2 วันอาทิตย์ที่ 7 พฤศจิกายน พ.ศ. 2480   ยื่นใบสมัครและหลักฐานให้ทางผู้จัดการเลือกตั้ง ได้รับการแจ้งว่า ขนาดรูปถ่ายไม่ตรงกับข้อกำหนด ต้องเดินทางไปจังหวัดเชียงใหม่ เพื่อถ่ายรูปและนำมายื่นใหม่ ใช้เวลาเดินทางไปกลับ 1 เดือน มาไม่ทันลงสมัครรับเลือกตั้ง   จึงรับตำแหน่งเป็นพาณิชย์จังหวัดแม่ฮ่องสอน  ได้รับการแต่งตั้งให้เป็นข้าราชการทูตประจำเชียงตุง รัฐฉาน ประเทศเมียนมา(พม่า)และพาณิชย์จังหวัดนครสวรรค์ภายหลังกลับมาเปิดคลินิกที่จังหวัดลำพูนบ้านเกิดจนเกษียน
งานการเมือง > สมาชิกสภาผู้แทนราษฎร

บุญสิริ เทพาคำ ได้รับเลือกตั้งเป็นสมาชิกสภาผู้แทนราษฎร1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2476 จังหวัดแม่ฮ่องสอน
อสัญกรรม

บุญสิริ เทพาคำ อสัญกรรม ด้วยโรคความดันโลหิตสูง  วันจันทร์ที่ 17 พฤษภาคม พ.ศ. 2525 สิริอายุรวม 79 ปี